**APSTIPRINĀTS**

Priekules novada pašvaldības

iepirkumu komisijas

2017.gada 11.janvāra sēdē,

protokols Nr.2017/2

**IEPIRKUMA**

***„Riepu un kameru iegāde greideram”***

**NOLIKUMS**

Iepirkuma identifikācijas Nr.PNP2017/2

Priekule

2017

1. **Vispārīgā informācija**
	1. **Iepirkuma identifikācijas numurs** – **PNP2017/2.**
	2. **Pasūtītājs:**

**Priekules novada pašvaldība**

Adrese: Saules iela 1, Priekule, Priekules novads, LV-3434

Reģ.Nr.90000031601

Tālrunis 63461006, fakss 63497937

e-pasta adrese: dome@priekulesnovads.lv

mājaslapa: [www.priekulesnovads.lv](http://www.priekulesnovads.lv)

* 1. **Iepirkuma metode -** iepirkums Publisko iepirkumu likuma 8.2 panta noteiktajā kārtībā.
	2. **Iepirkuma dokumentu saņemšana**
		1. Ieinteresētās personas ar iepirkuma dokumentiem (**nolikumu** un **tehnisko specifikāciju**) bez maksas var iepazīties uz vietas Priekules novada pašvaldībā (Saules ielā 1, Priekulē, Priekules novadā) darba dienās no plkst.8:00–12:00 un 12:45–17:00 (piektdienās līdz 16:00) vai Priekules novada pašvaldības mājaslapas [www.priekulesnovads.lv](http://www.priekulesnovads.lv) sadaļā “Publiskie iepirkumi” līdz 2017.gada 23.janvāra plkst.14:00.
		2. Kontaktpersona: Priekules novada pašvaldības iepirkumu speciālists Juris Džeriņš, tel.26426586, e-pasts: juris.dzerins@priekulesnovads.lv.
	3. **Piedāvājuma iesniegšana**
		1. Ieinteresētās personas piedāvājumus var iesniegt Priekules novada pašvaldībā pie sekretāres vai atsūtot pa pastu uz adresi: Priekules novada pašvaldība, Saules ielā 1, Priekulē, Priekules novadā, LV - 3434, **līdz 2017.gada 23. janvāra plkst.14:00**, sākot ar dienu, kad paziņojums par plānoto līgumu ir publicēts Iepirkumu uzraudzības biroja mājaslapā [www.iub.gov.lv](http://www.iub.gov.lv). Pasta sūtījumam jābūt nogādātam norādītajā adresē līdz augstākminētajam termiņam.
		2. Norādītais piedāvājumu iesniegšanas termiņa laiks - 2017.gada 23. janvāris plkst.14:00 - tiek noteikts, balstoties uz "koordinētā universālā laika" (UTC) standartu. Laiks tiek nofiksēts mājaslapā http://www.time.is vai, ja neparedzētu apstākļu dēļ nav pieejams internets, - ar Latvijas Radio 1, kas paziņo par pilnas stundas iestāšanos, palīdzību. Piedāvājumi, kas iesniegti pēc tam, kad attiecīgajā mājaslapā norādītais pulkstenis rāda laiku precīzi 14:00 un “00” sekundes vai pa Latvijas Radio 1 tiek paziņota pilnas stundas iestāšanās, netiek atvērti. Tie neatvērti tiek atdoti vai nosūtīti atpakaļ pretendentam.
		3. Pasūtītājs neatbild par līdz reģistrēšanai pasūtītāja lietvedībā pazudušiem piedāvājumiem, un tam nav jāpierāda korespondences nesaņemšana.
		4. Saņemot piedāvājumu, pasūtītājs reģistrē piedāvājumus to iesniegšanas secībā, uz aploksnes atzīmējot saņemšanas datumu, laiku un reģistrēšanas numuru. Aploksnes tiek glabātas neatvērtas līdz piedāvājumu atvēršanai.
		5. Pasūtītājs nodrošina iesniegtā piedāvājuma glabāšanu tā, lai līdz piedāvājuma atvēršanas brīdim neviens nevarētu piekļūt tajā ietvertajai informācijai.
		6. Pasūtītājs neatbild par priekšlaicīgi atvērtiem piedāvājumiem, ja aploksne nav bijusi noformēta atbilstoši iepirkuma nolikuma 4.4.punkta prasībām. Piedāvājumi, kas atvērti pirms piedāvājumu iesniegšanas termiņa beigām neatbilstoši iepirkuma nolikuma 4.4.punkta prasībām noformētas aploksnes dēļ, netiek vērtēti. Pretendents tiek rakstiski informēts par šo faktu, piedāvājums pretendentam netiek atgriezts.

1. **Informācija par iepirkuma priekšmetu**
	1. **Iepirkuma priekšmets –** Jaunas riepas (6 gab.) un kameras (6 gab.) greideram YTO PY165C-2 (nolikuma 2.pielikums).
	2. **Līguma izpildes vieta:** Priekules novada pašvaldība, Saules iela 1, Priekule, Priekules novads
	3. **Līguma termiņš:** 2 (divas) nedēļas no līguma parakstīšanas dienas.
	4. **Cita informācija:**
		1. ***Līgums tiek slēgts, ja pasūtītājam ir pietiekošs finansējums tā realizēšanai. Nepietiekama finansējuma gadījumā pasūtītājam ir tiesības neslēgt paredzamo līgumu.***
		2. Ieinteresētais piegādātājs savus jautājumus par iepirkuma procedūras dokumentos minētajām prasībām iesniedz rakstveidā Priekules novada pašvaldībā (adrese – Saules iela 1, Priekule, Priekules novads) vai elektroniskā veidā, nosūtot uz e-pasta adresi dome@priekulesnovads.lv. Ja no ieinteresētā piegādātāja ir saņemts jautājums ne vēlāk kā septiņas dienas pirms piedāvājumu iesniegšanas termiņa beigām, pasūtītājs sniedz atbildi ne vēlāk kā četras dienas pirms piedāvājumu iesniegšanas termiņa beigām, nosūtot to jautājuma uzdevējam un visiem ieinteresētajiem piegādātājiem, kuri pasūtītājam ir zināmi. Sagatavotā atbilde tiek ievietota pasūtītāja mājaslapā [www.priekulesnovads.lv](http://www.priekulesnovads.lv) sadaļā ”Publiskie iepirkumi” pie konkrētā iepirkuma paziņojuma ar norādi „Papildus informācija”.
		3. Pretendenta pienākums ir sekot aktuālajai informācijai (atbildēm uz ieinteresēto piegādātāju jautājumiem u.c.) pasūtītāja mājaslapā [www.priekulesnovads.lv](http://www.priekulesnovads.lv) un ņemt to vērā, sagatavojot savu piedāvājumu. Iepirkumu komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniska pieeja.
2. **Piedāvājuma sagatavošana**
	1. Pretendentam rūpīgi jāiepazīstas ar iepirkuma nolikumu, un tas ir pilnīgi atbildīgs par iesniegtā piedāvājuma atbilstību pasūtītāja izvirzītajām prasībām. Iesniedzot piedāvājumu, pretendents pilnībā akceptē visus nolikuma noteikumus un prasības.
	2. Pretendentam jāuzņemas visi izdevumi, kas saistīti ar pieteikuma sagatavošanu un iesniegšanu, un pasūtītājs nav atbildīgs par šiem izdevumiem.
	3. Pretendents drīkst iesniegt tikai 1 (vienu) piedāvājuma variantu.
	4. Piedāvājums sastāv no šādiem dokumentiem:
		1. finanšu piedāvājuma (nolikuma 1.pielikums);
		2. nolikuma 5.nodaļā minētajiem pretendenta kvalifikācijas atlases dokumentiem;
		3. tehniskās specifikācijas – piedāvājuma (nolikuma 2.pielikums);
		4. informācijas par personām, uz kuru iespējām pretendents balstās (nolikuma 3.pielikums), un to apliecinājuma (nolikuma 4.pielikums) gadījumos, kad šādas personas tiek piesaistītas. Gadījumā, ja pretendents kvalifikācijas apliecināšanai balstās uz citas personas spējām, tad, aizpildot informāciju par personām, uz kuru iespējām pretendents balstās (nolikuma 3.pielikums), jānorāda arī kādā veidā piesaistītā persona tiks iesaistīta kvalifikācijas prasību izpildē, līguma slēgšanas gaitā. (T.i. kādā veidā piesaistītā persona nodos pretendentam pieredzi līguma izpildes laikā).
	5. Ja kāds no pretendenta iesniedzamajiem dokumentiem satur komercnoslēpumu vai konfidenciālu informāciju, kuru pasūtītājs nav tiesīgs atklāt, paziņojot par līguma slēgšanu un informējot pretendentus, pretendentam savā piedāvājumā jānorāda, kura informācija ir konfidenciāla. Par konfidenciālu nevar tikt uzskatīta informācija, kas minēta Publisko iepirkumu likuma 69.pantā.
	6. Piedāvājuma cenā jāiekļauj visas ar riepu un kameru piegādi saistītās izmaksas - gan paredzamās, gan tādas, kuras pretendentam vajadzētu paredzēt, un atbilstošie nodokļi.
	7. Dokumenti jāsagatavo atbilstoši Ministru kabineta 2010.gada 28.septembra noteikumiem Nr.916 „Dokumentu izstrādāšanas un noformēšanas kārtība”.
	8. Piedāvājuma dokumenti iesniedzami atbilstoši pielikumos pievienotajām formām un to saturam. Gadījumos, ja piedāvājumā iesniegti dokumenti, neizmantojot dotās formas, tiek vērtēts, vai tajos sniegta visa pievienotajās formās prasītā informācija.
3. **Prasības piedāvājuma noformēšanai**
	1. Piedāvājuma sākumā jāievieto satura rādītājs, kurā norādīts secīgs piedāvājumā iesniegto dokumentu nosaukumu saraksts un attiecīgās piedāvājuma lapaspuses numurs, kurā konkrētais dokuments atrodams.
	2. Visiem piedāvājuma dokumentiem jābūt caurauklotiem un parakstītiem, lapām jābūt numurētām. Uz pēdējās lapas aizmugures caurauklošanai izmantojamais diegs nostiprināms ar pārlīmētu lapu, uz kuras norādīts cauraukloto lapu skaits, ko ar savu parakstu apliecina pretendenta pārstāvis. Teksta un tabulu daļa nedrīkst būt caurauklota, visai informācijai jābūt skaidri izlasāmai.
	3. Piedāvājums iesniedzams latviešu valodā vienā eksemplārā. Svešvalodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā. Sagatavojot piedāvājumu, piegādātājs ir tiesīgs visu iesniegto dokumentu atvasinājumu un to tulkojumu pareizību apliecināt ar vienu apliecinājumu.
	4. Piedāvājums jāiesniedz aizlīmētā aploksnē, uz kuras jānorāda:
		1. pasūtītāja nosaukums un adrese;
		2. atzīme “Riepu un kameru iegāde greideram”;
		3. atzīme „Iepirkuma identifikācijas Nr.PNP2017/2”;
		4. atzīme „Neatvērt līdz 2017.gada 23. janvārim plkst.14:00”;
		5. pretendenta nosaukums un adrese.
	5. Piedāvājuma grozījumus noformē un iesniedz atbilstoši nolikumā noteiktajām piedāvājuma noformēšanas prasībām, uz aploksnes papildus nolikuma 4.4.punktā prasītajai informācijai norādot atzīmi: „Piedāvājuma grozījumi”.
	6. Pēc piedāvājumu iesniegšanas termiņa beigām pretendents nevar savu piedāvājumu grozīt.
	7. Pasūtītājs neatbild par tādu piedāvājumu priekšlaicīgu atvēršanu, kuri nav noformēti atbilstoši nolikuma 4.4.punktā minētajām prasībām.

1. **Prasības pretendentiem un pretendentu iesniedzamie dokumenti**
	1. Prasības pretendentiem un iesniedzamie dokumenti:

|  |  |  |
| --- | --- | --- |
| **Prasība** | **Iesniedzamie dokumenti** | **Piezīmes** |
| **Atbilstība PIL 82.panta piektajai daļai** |
| * + 1. Uz Pretendentu nav attiecināms šāds nosacījums:

Ir pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta pretendenta saimnieciskā darbība, uzsākta tiesvedība par pretendenta bankrotu vai pretendents tiek likvidēts. | Nav | Minēto apstākļu esību pasūtītājs pārbauda atbilstoši Publisko iepirkumu likuma 8.2panta 7.daļā noteiktajai kārtībai tikai attiecībā uz pretendentu, kuram būtu piešķiramas līguma slēgšanas tiesības atbilstoši nolikumā noteiktajām prasībām.Prasība attiecināma arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma nolikumā noteiktajām prasībām, kā arī uz personālsabiedrības biedru, ja pretendents ir personālsabiedrība. |
| * + 1. Uz Pretendentu nav attiecināms šāds nosacījums:

Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. | Nav | Minēto apstākļu esību pasūtītājs pārbauda atbilstoši Publisko iepirkumu likuma 8.2panta 7.daļā noteiktajai kārtībai tikai attiecībā uz pretendentu, kuram būtu piešķiramas līguma slēgšanas tiesības atbilstoši nolikumā noteiktajām prasībām. Pārbaudē tiek konstatēta nodokļu parādu esība dienā, kad paziņojums par plānoto līgumu publicēts Iepirkumu uzraudzības biroja mājaslapā, un dienā, kad pieņemts lēmums par iespējamu līguma slēgšanas tiesību piešķiršanu.Prasība attiecināma arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma nolikumā noteiktajām prasībām, kā arī uz personālsabiedrības biedru, ja pretendents ir personālsabiedrība. |
| **Atbilstība profesionālās darbības veikšanai** |
| * + 1. Pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām.
 | \***Latvijā reģistrētam pretendentam reģistrācijas apliecības kopija nav jāiesniedz.**Ārvalstīs reģistrēts pretendents iesniedz izziņas un/vai citus dokumentus, kurus izsniedz kompetentās institūcijas, kas apliecina, ka pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām. | Informāciju par Latvijā reģistrētiem pretendentiem (juridiskām personām) iepirkumu komisija pārbauda publiski pieejamās datu bāzēs.  |
| * + 1. Pretendentam iepriekšējo 3 (trīs) gadu laikā ir bijušas vismaz 2 (divas) līdzvērtīgas\* pieredzes riepu piegādē.

*\* par līdzvērtīgu pieredzi uzskatāma industriālās vai lauksaimniecības tehnikas riepu piegāde par summu, kas nav mazāka par 2000,00 EUR bez PVN.* | Informācija par pretendenta pieredzi pēdējo 3 (trīs) gadu laikā saskaņā ar nolikuma 5.pielikumā norādīto formu, pievienojot vismaz 2 (divas) pozitīvas rakstiskas atsauksmes par veiktajām riepu piegādēm. | Atsauksmē jābūt norādītai sekojošai informācijai: 1. pasūtītājs vai persona (juridiska persona), ar kuru bijis noslēgts līgums par veikto riepu piegādi,
2. piegādes summa bez PVN,
3. vai piegāde notikusi atbilstoši līguma nosacījumiem, t.sk. termiņiem.
 |

* 1. Piedāvājums, kurā pretendents sniedzis nepatiesu informāciju vai nav to sniedzis vispār, vai arī sniegtā informācija neapliecina pretendenta atbilstību iepirkuma nolikumā izvirzītajām prasībām, tiek izslēgts no tālākas vērtēšanas.
	2. Ja pasūtītājs par pretendentu, kuram būtu piešķiramas līguma slēgšanas tiesības, atzīst ārvalstī reģistrētu pretendentu, pasūtītājs pieprasa viņam iesniegt attiecīgās ārvalsts kompetentās institūcijas izziņas, kas apliecina, ka uz to neattiecas šī nolikuma 5.1.1. un 5.1.2.punktā minētie nosacījumi.
	3. Šī nolikuma 5.3.punktā minētajam pretendentam prasītās izziņas jāiesniedz pasūtītājam 10 (desmit) darba dienu laikā no pieprasījuma izsniegšanas vai nosūtīšanas dienas.
	4. Gadījumos, ja piedāvājumu iesniedz personu apvienība (personālsabiedrība), tad papildus nolikuma 5.1.punktā noteiktajiem dokumentiem, tā iesniedz šādus dokumentus:

 5.5.1. personālsabiedrības līguma kopiju ar apliecinājumu par katra personas apvienības (personālsabiedrības) biedra atbildības apjomu;

5.5.2. pilnvaru, kura nosaka personu apvienības (personālsabiedrības) biedra tiesības pārstāvēt personu apvienību (personālsabiedrību). Gadījumā, ja iepriekš minētās pārstāvniecības tiesības atrunātas sabiedrības līgumā, tad šajā punktā minētā pilnvara nav jāiesniedz.

* 1. Izziņas un citus dokumentus, kurus izsniedz kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms to iesniegšanas dienas.
1. **Piedāvājumu vērtēšana**
	1. Piedāvājumu atvēršanu, noformējuma pārbaudi un vērtēšanu iepirkuma komisija veic slēgtā sēdē.
	2. Piedāvājumi, kas iesniegti pēc šā nolikuma 1.5.1.punktā minētā termiņa, netiek vērtēti. Tie neatvērti tiek atdoti vai nosūtīti atpakaļ pretendentam.
	3. Iepirkuma komisija:
		1. Vispirms pārbauda piedāvājumu atbilstību šī nolikuma 4.nodaļā minētajām prasībām (prasības piedāvājumu noformēšanai). Par atbilstošiem tiek uzskatīti tikai tie piedāvājumi, kas atbilst visām norādītajām prasībām. Konstatējot atkāpes no nolikumā izvirzītajām piedāvājuma noformējuma prasībām, komisija izvērtē to būtiskumu un ietekmi uz turpmāko piedāvājuma vērtēšanas procesu un lemj par tālāku piedāvājuma vērtēšanu vai izslēgšanu no tālākas vērtēšanas.
		2. Pārbauda pretendenta atbilstību nolikuma 5.1.4.punktā norādītajām kvalifikācijas prasībām. Piedāvājumi, kuros iesniegtā dokumentācija nesatur visu prasīto pretendenta kvalifikāciju apliecinošo informāciju vai minētā informācija neapliecina pretendenta kvalifikācijas atbilstību pasūtītāja izvirzītajām prasībām, tālāk netiek vērtēti.
		3. Pārbauda tehniskā piedāvājuma atbilstību tehniskajai specifikācijai. Par atbilstošiem tiek uzskatīti tikai tie piedāvājumi, kuri atbilst visām tehniskajā specifikācijā norādītajām prasībām un iesniegti par visu iepirkuma daļas apjomu. Neatbilstošie piedāvājumi tālāk netiek vērtēti.
		4. Pārbauda, vai sniegta finanšu piedāvājumā prasītā informācija un vai piedāvājumā nav aritmētisku kļūdu. Ja šādas kļūdas tiek konstatētas, tad tās tiek izlabotas. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Vērtējot finanšu piedāvājumu, iepirkuma komisija ņem vērā veiktos labojumus.
		5. Nosaka pretendentu, kuram būtu piešķiramas līguma slēgšanas tiesības, izvēloties no piedāvājumiem, kas atbilst nolikumā izvirzītajām prasībām, piedāvājumu ar viszemāko piedāvāto līgumcenu, un pārbauda attiecīgā pretendenta atbilstību nolikuma 5.1.1., 5.1.2. un 5.1.3.punktos minētajām prasībām, vai pieprasa iesniegt pretendentam attiecīgas izziņas gadījumā, ja pretendents reģistrēts ārvalstīs.
		6. Ja attiecīgais ārvalstīs reģistrētais pretendents šī nolikuma 5.4.punktā minētajā termiņā neiesniedz prasītās izziņas, pasūtītājs to izslēdz no tālākas dalības iepirkumā un nosaka nākamo pretendentu, kuram būtu piešķiramas līguma slēgšanas tiesības atbilstoši šī nolikuma 6.3.5.punktā noteiktajai kārtībai.
		7. Pēc 6.3.5.punktā minēto ziņu pārbaudes vai izziņu saņemšanas izvērtē to atbilstību nolikumā norādītajām prasībām un pieņem lēmumu par līguma slēgšanu ar pretendentu, kura piedāvājums atbilst visām nolikumā izvirzītajām prasībām un ir ar viszemāko piedāvāto līgumcenu, vai nosaka nākamo pretendentu, kuram būtu piešķiramas līguma slēgšanas tiesības, t.i., pretendentu, kura piedāvājums atbilst visām nolikumā minētajām prasībām un ir ar nākamo zemāko piedāvāto līgumcenu.

1. **Lēmuma izziņošana un līguma slēgšana**
	1. Trīs darba dienu laikā pēc lēmuma pieņemšanas visi pretendenti tiek informēti par pieņemto lēmumu un lēmums tiek publicēts pasūtītāja mājaslapā [www.priekulesnovads.lv](http://www.priekulesnovads.lv) sadaļā “Publiskie iepirkumi” pie konkrētā iepirkuma paziņojuma ar norādi „Lēmums”.
	2. Pasūtītājs slēdz līgumu (nolikuma 6.pielikums) ar izraudzīto pretendentu, pamatojoties uz pretendenta iesniegto piedāvājumu, un saskaņā ar šā nolikuma noteikumiem.
	3. Ja pretendents, kuram piešķirtas līguma slēgšanas tiesības šajā iepirkumā, atsakās slēgt iepirkuma līgumu, iepirkumu komisija ir tiesīga noteikt nākamo pretendentu atbilstoši nolikuma 6.3.5.-6.3.7.punktos noteiktajai kārtībai.
	4. Pasūtītājs nolikuma 7.2.punktā minētā līguma tekstu publicē pašvaldības mājaslapā [www.priekulesnovads.lv](http://www.priekulesnovads.lv) sadaļā “Publiskie iepirkumi” pie konkrētā iepirkuma informācijas ne vēlāk kā dienā, kad šis līgums stājas spēkā, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības, ja tādas būs norādītas piegādātāja iesniegtajā piedāvājumā atbilstoši nolikuma 3.5.punktam.
2. **Pielikumu saraksts**

Nolikumam ir pievienoti 6 (seši) pielikumi, kas ir nolikuma neatņemamas sastāvdaļas:

1.pielikums Finanšu piedāvājums

2.pielikums Tehniskā specifikācija

3.pielikums Informācija par personām, uz kuru iespējām pretendents balstās kvalifikācijas atbilstības apliecināšanai, un pretendentam nododamo resursu apraksts

4.pielikums Personas, uz kuras iespējām pretendents balstās, apliecinājums

5.pielikums Informācija par pretendenta pieredzi līdzīgu piegāžu veikšanā

6.pielikums Līguma projekts

 **1.pielikums**

Priekules novada pašvaldības

iepirkuma Nr.PNP2017/2

 nolikumam

**FINANŠU PIEDĀVĀJUMS**

iepirkumam

**“Riepu un kameru iegāde greideram”**

1. **IESNIEDZA**

|  |
| --- |
| **Pretendenta nosaukums un rekvizīti** |
| Nosaukums: |
| Reģ.Nr.: |
| Adrese: |
| Banka: |
| Kods: |
| Konts: |
| Tālrunis: |
| Fakss: |
| e-pasta adrese: |

**2. KONTAKTPERSONA**

|  |  |
| --- | --- |
| Amats  |  |
| Vārds, uzvārds |  |
| Tālrunis |  |
| E-pasta adrese |  |

**3. PIEDĀVĀJUMS**

3.1. Mēs piedāvājam piegādāt jaunas riepas un kameras Priekules novada pašvaldības vajadzībām saskaņā ar iepirkuma nolikumā norādītajiem nosacījumiem un atbilstoši tehniskajai specifikācijai.

3.2. Mūsu piedāvājums ir:

|  |  |  |  |
| --- | --- | --- | --- |
| **Iepirkuma priekšmets** | **Piedāvājuma cena bez PVN (EUR) par 1 gab** | **Skaits** | **Piedāvājuma cena bez PVN (EUR) par 6 gab** |
| Riepas 17,5-25 |  | 6 gab |  |
| Kameras 17,5-25 (lietošanai industriālai tehnikai) |  | 6 gab |  |
| **Kopējā līgumcena (bez PVN, EUR)** |  |
| **PVN \_\_ %** |  |
| **Kopējā cena ar PVN** |  |

3.3. Apliecinām, ka esam pilnībā iepazinušies ar iepirkuma procedūras dokumentiem un šajā piedāvājuma cenā pilnībā esam iekļāvuši visas ar riepu un kameru piegādi saistītās izmaksas un atbilstošos nodokļus. Mums nav nekādu neskaidrību un pretenziju tagad, kā arī atsakāmies tādas celt visā iepirkuma līguma darbības laikā.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(amats) (paraksts un paraksta atšifrējums)*

**2.pielikums**

Priekules novada pašvaldības

iepirkuma Nr.PNP2017/2

 nolikumam

**TEHNISKĀ SPECIFIKĀCIJA - PIEDĀVĀJUMS**

iepirkumam

**„** **Riepu un kameru iegāde greideram*”***

1. Prasības riepu un kameru tehniskajiem rādītājiem:

|  |  |  |
| --- | --- | --- |
| **Pozīcija** | **Prasība** | **Pretendenta piedāvājums** |
| **Riepa**  |  | *šeit norādīt piedāvātās preces modeli* |
| Izmērs | 17,5 - 25 |  |
| Protektora dziļums  | Ne mazāk kā 28mm |  |
| Riepas ārējais diametrs | 1349 mm (+/- 1,5%) |  |
| Riepas platums | 440 mm (+/-2%) |  |
| Pielietojums | Visām sezonām (paredzēts apledojušiem un sniegotiem segumiem, kā arī smilšainām un grantētām augsnēm) |  |
| Diska izmērs, kuram paredzēts montēt | RIM 14.00/1,5 |  |
| Garantija (plaisas, ģeometriski bojājumi) | Vismaz 5 gadi |  |
| **Kamera** |  | *šeit norādīt piedāvātās preces modeli* |
| Izmērs | 17,5 - 25 |  |
| Pielietojums | Paredzēta agro/industriālai tehnikai |  |

*Tukšajos lauciņos pretendents norāda piedāvāto preču atbilstošo tehnisko rādītāju un rindās, kurās nav skaitliski izteikts raksturojošais lielums, norāda, vai piedāvātās preces tiek nodrošinātas atbilstoši attiecīgajai prasībai, norādot “tiek nodrošināts” vai “netiek nodrošināts”.*

**Citi nosacījumi:**

• Piegādājamajām precēm un to elementiem ir jāatbilst Eiropas Savienībā apstiprinātiem standartiem;

• Piegādājamajām precēm ir jābūt rūpnieciski izgatavotām un iepriekš neekspluatētām;

• Piegādātajām precēm ir jābūt paredzētām (t.sk. ātruma/ slodzes parametri) lietošanai greideram YTO PY165C-2

• Piegādātājam jānodrošina preču garantija.

Ar specifikāciju esam iepazinušies, nosacījumi ir skaidri un izpildāmi:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(amats) (paraksts un paraksta atšifrējums)*

**3.pielikums**

Priekules novada pašvaldības

iepirkuma Nr.PNP2017/2

 nolikumam

\* ***Pielikums obligāti aizpildāms****, ja tiek piesaistītas personas, uz kuru iespējām pretendents balstās kvalifikācijas atbilstības apliecināšanai. Attiecīgais pielikums* ***jāaizpilda pretendentam.*** *Ja pretendents informāciju neiesniedz, pasūtītājs uzskata, ka šādas personas netiek piesaistītas.*

**Informācija par personām, uz kuru iespējām pretendents balstās kvalifikācijas atbilstības apliecināšanai,**

**un pretendentam nododamo resursu apraksts**

|  |  |  |
| --- | --- | --- |
| **Nosaukums** | **Adrese, telefons, kontaktpersona** | **Pretendentam nododamo resursu apraksts** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(amats) (paraksts un paraksta atšifrējums)*

**4.pielikums**

Priekules novada pašvaldības

iepirkuma Nr.PNP2017/2

 nolikumam

*\** ***Pielikums obligāti aizpildāms****, ja tiek piesaistītas personas, uz kuru iespējām pretendents balstās kvalifikācijas atbilstības apliecināšanai. Attiecīgais pielikums* ***jāaizpilda piesaistītajām personām.***

**\* Personas, uz kuras iespējām pretendents balstās, apliecinājums**

Ar šo mēs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*uzņēmuma nosaukums, reģ.Nr.*) apliecinām, ka līguma **„** **Riepu un kameru iegāde greideram*”*** izpildē mēs sadarbosimies ar **<***Pretendenta nosaukums*>, ja šim pretendentam tiks piešķirtas līguma slēgšanas tiesības, nododot pretendenta rīcībā šādus resursus: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*minēt konkrētos resursus)*.

|  |  |
| --- | --- |
| **Amats, vārds, uzvārds** |  |
| **Paraksts** |  |
| **Datums** |  |

**5.pielikums**

 Priekules novada pašvaldības

iepirkuma Nr.PNP2017/2

nolikumam

**INFORMĀCIJA PAR PRETENDENTA PIEREDZI**

**LĪDZVĒRTĪGU PIEGĀŽU VEIKŠANĀ**

|  |  |  |  |
| --- | --- | --- | --- |
| **Nr.p.k.** | **Pasūtītājs***(nosaukums, reģistrācijas numurs, adrese un kontaktpersona, telefons)* | **Piegādes priekšmets**(*Preces veids un skaits)* | **Piegādes apraksts***(laiks, summa bez PVN)* |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

*\* Sniegt informāciju, kas apliecina pretendenta atbilstību šī nolikuma 5.1.4.punktā minētajai prasībai, sniedzot visu 5.1.4. punktā prasīto informāciju par svarīgāko darbu izpildi ne vairāk kā trijos iepriekšējos gados.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(amats) (paraksts un paraksta atšifrējums)*

**6.pielikums**

Priekules novada pašvaldības

iepirkuma Nr.PNP2017/2

 nolikumam

PROJEKTS

**LĪGUMS**

Priekulē

2017.gada \_\_\_.\_\_\_\_\_\_\_\_\_\_\_\_\_\_ Nr.\_\_\_\_\_\_\_\_\_\_\_\_

**Priekules novada pašvaldība**, reģ.Nr.90000031601, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kura rīkojas \_\_\_\_\_\_\_\_\_\_\_\_\_\_\_\_ pamata, (turpmāk – Pasūtītājs) no vienas puses

un

**\_\_\_\_\_\_\_\_\_\_\_\_\_\_\_\_\_\_,** reģ.Nr.\_\_\_\_\_\_\_\_\_\_\_\_\_\_\_, tās\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kura rīkojas uz *\_\_\_\_\_\_\_\_\_\_\_\_\_\_\_* pamata, (turpmāk – Piegādātājs) no otras puses,

abi kopā turpmāk saukti Puses, un katrs atsevišķi - Puse,

saskaņā ar iepirkuma **“Riepu un kameru iegāde greideram”** (iepirkuma identifikācijas Nr.PNP2017/2) rezultātiem noslēdz šo līgumu (turpmāk – Līgums) par sekojošo:

1. **Līguma priekšmets**

1.1. Saskaņā ar šī Līguma noteikumiem, finanšu piedāvājumu (Līguma 1.pielikums) un tehnisko piedāvājumu (Līguma 2.pielikums) Piegādātājs pārdod un piegādā \_\_\_\_\_.gadā izgatavotas riepas ar kamerām – *marka, modelis:\_\_\_\_\_\_\_\_\_\_\_\_\_\_\_\_\_\_\_\_*, bet Pasūtītājs pieņem īpašumā un samaksā Piegādātājam par piegādātajām riepām un kamerām (turpmāk tekstā – Preces).

1.2. Piegādātājs garantē, ka Preces nav atsavinātas, nav ieķīlātas, nav apgrūtinātas ar parādiem un saistībām un par to nav tiesas strīdu.

**2. Līguma termiņš**

2.1. Piegādātājs Preces piegādā, nodod Pasūtītājam 2 (divu) nedēļu laikā no līguma noslēgšanas brīža, t.i., līdz 2017.gada \_\_\_\_.\_\_\_\_\_\_\_\_\_\_\_\_\_\_\_\_\_\_.

2.2. Līgums stājas spēkā no tā parakstīšanas dienas un ir spēkā līdz pilnīgai Pušu saistību izpildei.

**3.** **Samaksas noteikumi**

3.1. Līguma kopējā summa saskaņā ar Piegādātāja iesniegto finanšu piedāvājumu (Līguma 1.pielikums) ir EUR \_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), kas sastāv no līgumcenas EUR \_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) un PVN \_\_% summas EUR \_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

3.2. Līguma summā ir iekļautas visas izmaksas, kas saistītas ar Līguma izpildi, gan paredzamās, gan tādas, kuras Piegādātājam vajadzēja paredzēt.

3.3. Pasūtītājs 3.1.punktā minēto summu pārskaita Piegādātāja norādītajā bankas kontā 15 (piecpadsmit) dienu laikā pēc Prečua piegādes, nodošanas - pieņemšanas akta parakstīšanas un atbilstoša rēķina saņemšanas no Piegādātāja. Termiņu sāk skaitīt no pēdējā iesniegtā un akceptētā atbilstošā dokumenta saņemšanas dienas.

3.4. Par samaksas dienu tiek uzskatīta diena, kad Pasūtītājs veicis pārskaitījumu uz Piegādātāja norādīto bankas norēķinu kontu.

3.5. Līguma summā ir ietverta Preču piegāde uz Līguma 4.1.punktā norādīto adresi.

3.6. Līguma summa, kas noteikta 3.1.punktā, nav pakļauta nekādam cenu pieaugumam - samaksām par darbu, materiāliem, valūtas kursu izmaiņām vai ko citu, kas varētu grozīt vai izmainīt Līgumasummu.

 **4.** **Preču piegādes, nodošanas un pieņemšanas kārtība**

4.1. Piegādātājs piegādā Preces Pasūtītājam adresē: Saules iela 1, Priekule, Priekules novads.

4.2. Preču nodošana un pieņemšana notiek Līguma 4.1.punktā norādītajā vietā abu Pušu pilnvaroto personu klātbūtnē.

4.3. Pasūtītājs Preces nodošanas – pieņemšanas aktu paraksta un pieņem Preces tikai tad, kad ir pārliecinājies, ka tās atbilst iepirkumā iesniegtajam tehniskajam piedāvājumam (Līguma 2.pielikums).

4.4. Pieņemot Preces, Pasūtītājs pēc saviem ieskatiem pie Preču pieņemšanas ir tiesīgs pieaicināt ekspertus.

4.5. Pasūtītājs pēc Preču nodošanas - pieņemšanas akta parakstīšanas un attiecīga rēķina saņemšanas veic samaksu par Precēm Līguma 3.nodaļā minētajā kārtībā.

4.6. Gadījumā, ja Preču pieņemšanas – nodošanas laikā Pasūtītājs konstatē, ka Preces kopumā vai kāda tā daļa neatbilst Līguma un tā pielikumu nosacījumiem un/vai Preces kopumā vai kāda to daļa ir bojāta, tad par to sagatavojams defektu akts, kuru paraksta Puses vai to pilnvaroti pārstāvji, un tiek pārtraukta Preču pieņemšana – nodošana līdz brīdim, kamēr Piegādātājs uz sava rēķina un saviem spēkiem ir novērsis trūkumus, kas norādīti defektu aktā (defektu novēršanas termiņš nav ilgāks par 5 (piecām) darba dienām, ja vien Puses nav vienojušās par citu defekta novēršanas termiņu).

4.7. Ja Piegādātāja pilnvarotais pārstāvis atsakās parakstīt defektu aktu, tad Pasūtītājs to no savas puses parakstītu nosūta Pārdevējam 1 (vienas) darba dienas laikā no akta sastādīšanas dienas. Ja Pasūtītājs 7 (septiņu) darba dienu laikā no akta nosūtīšanas dienas nav saņēmis atpakaļ parakstītu aktu vai arī neparakstītu aktu, ar pievienotu parakstīšanas atteikuma pamatojumu, uzskatāms, ka Preces nav pieņemtas un ir atgriežamas Piegādātājam. Piegādātājs Preču atgriešanu organizē par saviem līdzekļiem.

4.8. Ja Pusēm ir domstarpības par Pasūtītāja vai Piegādātāja izvirzītajām pretenzijām par Preču neatbilstību/atbilstību Līguma noteikumiem, tad Pasūtītājam ir tiesības pieaicināt atzinuma sniegšanai neatkarīgu ekspertu. Ar eksperta pieaicināšanu saistītos izdevumus sedz tā Puse, uz kuras viedokļa nepamatotību domstarpību gadījumā norāda eksperta atzinums. Eksperta atzinums ir saistošs abām Pusēm.

4.9. Ja iestājas Līguma 4.8.punktā minētais gadījums, tad Preču defekta novēršanas termiņš pagarinās par tik dienām, cik nepieciešamas pieaicinātā eksperta ierašanās uz Līguma 4.1.punktā minēto vietu un atzinuma sastādīšanas laikam.

4.10. Piegādātājam Pušu parakstītajā aktā norādītajā termiņā (kurš nav ilgāks par 5 (piecām) darba dienām) ar saviem spēkiem un uz sava rēķina jāveic Līguma un tā pielikumu nosacījumiem neatbilstošā Preču nomaiņa pret visiem Līguma un tā pielikumu nosacījumiem un prasībām atbilstošām Precēm.

4.11. Pēc aktā norādīto trūkumu novēršanas Piegādātājs nodrošina Pasūtītājam iespēju veikt atkārtotu Preču apskati.

4.12. Ja Pasūtītājs pēc atkārtotas Preču apskates konstatē, ka Preces neatbilst Tehniskajam piedāvājumam (Līguma 2.pielikums), tad Pasūtītājs vienpusēji ir tiesīgs lauzt šo Līgumu, bet, ja atkārtoti defekti netiek konstatēti, tad Pušu pilnvarotie pārstāvji paraksta Preču pieņemšanas – nodošanas aktu.

4.13. Piegādātājs ir atbildīgs par Preču pilnīgu vai daļēju sabojāšanu vai bojāšanās risku līdz Preču nodošanai Pasūtītājam (līdz pieņemšanas – nodošanas akta abpusējas parakstīšanas brīdim).

4.14. Preces pāriet Pasūtītāja valdījumā ar dienu, kad Puses vai to pilnvaroti pārstāvji ir parakstījuši Līguma 4.5. vai 4.12.punktā noteikto pieņemšanas - nodošanas aktu, bet Pasūtītāja īpašumā - ar dienu, kad Pasūtītājs ir samaksājis Piegādātājam par Precēm Līguma 3.nodaļā noteiktajā kārtībā.

4.15. Pasūtītājam nav tiesību lietot Preces savām vajadzībām līdz Preču pieņemšanas – nodošanas akta parakstīšanas brīdim.

**5. Pušu atbildība**

5.1. Par Līguma pilnīgu neizpildi Piegādātājs maksā Pasūtītājam līgumsodu 10 % (desmit procentu) apmērā no līgumcenas.

5.2. Par Līguma nepienācīgu izpildi, t.i., ja Piegādātāja piegādātās Preces pilnībā vai daļēji neatbilst tehniskajam piedāvājumam un Līgums tiek lauzts 4.12.punktā noteiktajā kārtībā, Piegādātājs maksā līgumsodu 10% procentu apmērā no līgumcenas, vai, ja Piegādātājs neievēro Līgumā noteiktos termiņus, Piegādātājs maksā līgumsodu 0,1 % apmērā no līgumcenas par katru nokavēto dienu, bet ne vairāk kā 10 % no līgumcenas. Kopējais līgumsoda apmērs par Līguma nepienācīgu izpildi nedrīkst pārsniegt 10 % no kopējās līgumcenas

5.3. Ja Pasūtītājs neievēro Līguma 3.3.punktā noteikto maksājuma veikšanas termiņu, Pasūtītājs maksā Piegādātājam līgumsodu 0,1 % apmērā no līgumcenas par katru nokavēto dienu, bet ne vairāk kā 10 % apmērā no līgumcenas.

5.4. Puses tām aprēķināto līgumsodu samaksā 10 (desmit) darba dienu laikā no attiecīga rēķina saņemšanas dienas.

5.5. Ja Piegādātājs neveic līgumsoda apmaksu, tad Pasūtītājam, veicot Līguma 3.1.punktā noteikto līgumcenas apmaksu, ir tiesības, bez atsevišķa brīdinājuma sniegšanas Piegādātājam, ieturēt no tās līgumsodus, ja Piegādātājam tādi piemēroti un aprēķināti saskaņā ar šo Līgumu.

**6. Nepārvarama vara**

6.1. Puses nav atbildīgas par līgumsaistību neizpildi vai nepienācīgu izpildi, ja šāda neizpilde vai nepienācīga izpilde radusies nepārvaramas varas rezultātā. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi, kas traucē izpildīt Līgumu, un kas nav izveidojušies kā Pušu darbības un bezdarbības tiešas vai netiešas sekas, kurus Puses nav paredzējušas un nav varējušas paredzēt, kā arī tos, pret kuriem Puses nav varējušas nodrošināties, noslēdzot Līgumu.

6.2. Ja iestājas nepārvaramas varas apstākļi, Pusēm, ja tas ir iespējams, ir pienākums nekavējoties mutiski informēt Puses pārstāvjus, kā arī ne vēlāk kā 3 (trīs) darba dienu laikā pēc minēto apstākļu konstatēšanas iesniegt rakstveida paziņojumu Pusēm un ko apstiprina paziņojumam pievienota kompetentas iestādes apstiprināta informācija par nepārvaramas varas iestāšanos un izraisītajām sekām. Paziņojumā jāraksturo apstākļi, kā arī to ietekmes vērtējums attiecībā uz savu pienākumu izpildi saskaņā ar Līgumu un izpildes termiņu. Paziņojumā jānorāda termiņš, kad būs iespējams turpināt Līgumā paredzēto pienākumu izpildi.

6.3. Nepārvaramas varas apstākļiem beidzoties, Pusei, kura pirmā konstatējusi minēto apstākļu izbeigšanos, ir pienākums nekavējoties iesniegt rakstisku paziņojumu Pusēm par minēto apstākļu beigšanos.

6.4. Puses vienojas, ja Puse, kas vēlāk atsaucas uz nepārvaramas varas apstākļiem, nav ievērojusi Līguma 6.2.punktā minēto kārtību, tās apgalvojumi nav uzskatāmi par nepārvaramas varas apstākļiem atbilstošiem un Puse zaudē tiesības atsaukties uz nepārvaramas varas apstākļiem.

**7. Līguma izbeigšana**

7.1. Līgums ir spēkā līdz pušu saistību pilnīgai izpildei.

7.2. Līgums var tikt izbeigts, Pusēm savstarpēji rakstiski vienojoties, vai arī šajā Līgumā noteiktajā kārtībā.

7.3. Piegādātājam ir tiesības vienpusēji lauzt Līgumu, iepriekš par to rakstiski paziņojot Pircējam, ja Pasūtītājs kavē Līguma 3.3.punktā noteiktā maksājuma termiņu vairāk kā 15 (piecpadsmit) kalendārās dienas.

7.4. Pasūtītājam ir tiesības vienpusēji lauzt Līgumu, iepriekš par to rakstiski paziņojot Piegādātājam, gadījumos, ja:

7.4.1. Piegādātājs Līguma 2.1.punktā noteikto Preču piegādes termiņu kavē vairāk kā 10 (desmit) kalendārās dienas;

7.4.2. jebkurā Līguma izpildes stadijā noskaidrojas, ka Piegādātājs nav spējīgs izpildīt Līgumā noteiktās saistības kopumā vai kādā to daļā;

7.4.3. Piegādātājs bankrotē vai tā darbība tiek izbeigta vai pārtraukta kādu citu svarīgu iemeslu dēļ (piemēram, maksātnespējas ierosināšana vai likvidācijas procesa uzsākšana);

7.4.4. Piegādātāja piegādātās preces pilnībā vai daļēji neatbilst tehniskajai specifikācijai, un Pasūtītājs Preces nav pieņēmis to trūkumu dēļ.

**8.** **Nobeiguma noteikumi**

8.1. Visus strīdus, kas Pusēm rodas saistībā ar šī Līguma izpildi, Puses risina pārrunu ceļā. Gadījumā, ja Puses 1 (viena) mēneša laikā nevar savstarpēji vienoties, strīdus jautājums tiek nodots izskatīšanai tiesā atbilstoši spēkā esošajiem LR normatīvajiem aktiem. Ja Pārdevējs ir ārvalstīs reģistrēta persona, tad strīdus risina Latvijas Republikas tiesā, strīdus jautājumu izskatīšanā, piemērojot Latvijas Republikas tiesību normas.

8.2. Līguma termiņš var tikt pagarināts līguma 6.2.punktā minētajos gadījumos par attiecīgu nepārvaramas varas spēkā esamības laiku.

8.3. Līgums sastādīts 2 (divos) eksemplāros, no kuriem viens tiek nodots Pasūtītājam, bet viens- piegādātājam. Abiem Līguma eksemplāriem ir vienāds juridisks spēks.

8.4. Pilnvarotā persona un kontaktpersona no Pasūtītāja puses – Priekules novada pašvaldības izpilddirektors Andris Razma, tel. 29176392, e-pasts: direktors@priekulesnovads.lv.

8.5. Pilnvarotā persona un kontaktpersona no Piegādātāja puses - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (tālr. \_\_\_\_\_\_\_\_\_\_\_; e-pasts \_\_\_\_\_\_\_\_\_\_\_\_\_\_).

**9. Līgumslēdzēju pušu rekvizīti un paraksti**

|  |  |
| --- | --- |
| PASŪTĪTĀJS**Priekules novada pašvaldība**Reģistrācijas Nr. 90000031601**Adrese:** Saules iela 1, Priekule, Priekules novads, LV-3434Telefons 63461006, fakss 63497937 **Bankas rekvizīti:** AS “Swedbanka”, Kods: HABALV22Konta Nr.: LV30HABA0551018598451 | PIEGĀDĀTĀJS**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_**Adrese:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Bankas rekvizīti:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Konta Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_ *(amats, vārds, uzvārds)* | \_\_\_\_\_\_\_\_\_\_\_\_\_\_\_\_\_\_ *(amats, vārds, uzvārds)* |